KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. november 18-i ülésére)
TÁRGY: A 2009. ÉVI KÖLTSÉGVETÉS MÓDOSÍTÁSA
Az államháztartás működési rendjéről szóló 217/1998. (XII.31.) Korm. rendelet 53. §. (1) bekezdése alapján, tekintettel a Város 2009. évi költségvetési rendeletének 12. §-a (1) bekezdésére a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 
A költségvetési rendelet jelenlegi módosítását az alábbiak teszik szükségessé: 
A Magyar Államkincstár megküldte a júliusi és októberi normatív, kötött felhasználású támogatások jóváhagyott összegeit, ezek átvezetése megtörtént. 
A prémiumévek program keretén belüli pályázaton az Önkormányzat 341 eFt támogatáshoz jutott, amely növelte a kiadási és bevételi előirányzatokat.

„A működésképtelen helyi önkormányzatok egyéb támogatása” jogcímen az Önkormányzati Minisztérium 3.000 eFt vissza nem térítendő támogatást biztosított, amelyet a működési forráshiány mérséklésére kell fordítanunk.

A KTKT működésének finanszírozásához 7.000 eFt tartalék képzése vált szükségessé, erre a fedezetet a közvilágítás és köztisztasági feladatokról tudtuk biztosítani.
A Költségvetési, Városfejlesztési és Mezőgazdasági Bizottság 50 eFt-tal támogatja Kiskőrös Város Hegyközségének működését.

A módosítások következtében az általános tartalék nem változott, a 2009. évi működési hiány csökkent 3.000 eFt-tal.

A fentiek alapján javaslom, hogy a képviselő-testület Kiskőrös Város 2009. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2009. november 05.


Domonyi László s.k.

